CELEX: 31989R3973
Language: el
Date: 1989-12-18 00:00:00
Title: Κανονισμός (ΕΟΚ) αριθ. 3973/89 του Συμβουλίου της 18ης Δεκεμβρίου 1989 για τον καθορισμό, για το 1990, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με πορτογαλική σημαία στα ύδατα που υπάγονται στην κυριαρχία ή τη δικαιοδοσία κράτους μέλους, εκτός της Ισπανίας και της Πορτογαλίας

Avis juridique important

|

31989R3973

Κανονισμός (ΕΟΚ) αριθ. 3973/89 του Συμβουλίου της 18ης Δεκεμβρίου 1989 για τον καθορισμό, για το 1990, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με πορτογαλική σημαία στα ύδατα που υπάγονται στην κυριαρχία ή τη δικαιοδοσία κράτους μέλους, εκτός της Ισπανίας και της Πορτογαλίας  

Επίσημη Εφημερίδα αριθ. L 380 της 29/12/1989 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 3973/89 ΤΟΥ ΣΥΜΒΟΥΛΙΟΥ  της 18ης Δεκεμβρίου 1989  για τον καθορισμό, για το 1990, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με πορτογαλική σημαία στα ύδατα που υπάγονται στην κυριαρχία ή τη δικαιοδοσία κράτους μέλους, εκτός της Ισπανίας και της Πορτογαλίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 349,  την πρόταση της Επιτροπής,  Εκτιμώντας:  ότι, σύμφωνα με το άρθρο 349 της πράξης προσχώρησης, εμπίπτει στην αρμοδιότητα του Συμβουλίου να καθορίσει τις αλιευτικές δυνατότητες καθώς και τον αντίστοιχο αριθμό κοινοτικών σκαφών που επιτρέπεται να αλιεύουν στα ύδατα που αναφέρονται στην παράγραφο 1 του άρθρου αυτού·  ότι, σύμφωνα με το άρθρο 349 παράγραφος 2 της πράξης προσχώρησης, παρέχεται η δυνατότητα στα πορτογαλικά σκάφη να αλιεύουν προσφυγάκια και σαυρίδια· ότι ο αριθμός αυτών των σκαφών καθώς και οι διαδικασίες πρόσβασης και ελέγχου πρέπει να καθορίζονται ετήσια·  ότι οι αλιευτικές δυνατότητες για τα είδη που δεν υπόκεινται στο καθεστώς του συνόλου των επιτρεπομένων αλιευμάτων καθώς και ο αριθμός των σκαφών που αντιστοιχεί στις δυνατότητες αυτές πρέπει να καθορίζονται με βάση την υφιστάμενη κατάσταση των πορτογαλικών αλιευτικών δραστηριοτήτων, κατά το χρονικό διάστημα πριν την προσχώρηση, στα ύδατα των κρατών μελών εκτός της Ισπανίας· ότι είναι αναγκαίο να εξασφαλισθεί η διατήρηση των αποθεμάτων λαμβάνοντας υπόψη τους περιορισμούς που καθορίζονται για την αλιεία παρόμοιων ειδών στα πορτογαλικά ύδατα από σκάφη κράτους μέλους εκτός της Ισπανίας·  ότι θα πρέπει να καθορισθούν οι ειδικές προϋποθέσεις που διέπουν τις αλιευτικές δραστηριότητες που αναφέρονται στο άρθρο 349 της πράξης προσχώρησης·  ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2241/87 (1), όπως τροποποιήθηκε από τον κανονισμό (ΕΟΚ) αριθ. 3483/88 (2), καθώς και στις ειδικές λεπτομέρειες που αποφασίζονται σύμφωνα με το άρθρο 349 παράγραφος 5 δεύτερο εδάφιο της πράξης προσχώρησης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο αριθμός των σκαφών με πορτογαλική σημαία που επιτρέπεται να αλιεύουν στα ύδατα που υπάγονται στην κυριαρχία ή τη δικαιοδοσία άλλου κράτους μέλους εκτός της Ισπανίας και της Πορτογαλίας και που αναφέρονται στο άρθρο 349 της πράξης προσχώρησης, καθώς και ο τρόπος πρόσβασης και οι δυνατότητες αλιευμάτων για ορισμένα είδη, ορίζονται στο παράρτημα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1990.  Εφαρμόζεται μέχρι τις 31 Δεκεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Δεκεμβρίου 1989.  Για το Συμβούλιο  Ο Πρόεδρος  J. MELLICK  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  ΠΑΡΑΡΤΗΜΑ  ΠΟΡΤΟΓΑΛΙΑ - ΕΟΚ  1.2.3.4.5.6 //  //  //  //  //  //  // Είδη   // Ποσότητα  (τόνοι)   // Ζώνες CIEM  // Επιτρεπόμενα  αλιευτικά μέσα   // Συνολικός  αριθμός σκαφών   // Περίοδος κατά την  οποία επιτρέπεται  η αλιεία   //    //   //   //   //   //   // Προσφυγάκι  (Micromesistius poutassou)   // 3 000   // V b, VI, VII, VIII a, b, d (1) (2)   // Πελαγική τράτα   // 5 (3)  2 (4)   // Όλο το έτος   //    //   //   //   //   //  // Σαυρίδι  (Trachurus trachurus)   // 3 000   // V b, VI, VII, VIII a, b, d (1) (2)   // Πελαγική τράτα   // 6 (3)  4 (4)   // Όλο το έτος   //    //   //   //   //   //  // Τονοειδή   // Απεριόριστη   // V b, VI, VII, VIII a, b, d, (1) (2)   // Όλα εκτός  από απλάδια   // Απεριόριστος   // Όλο το έτος   //    //  //   //   //   //  (1) Εξαιρουμένης της ζώνης που βρίσκεται νοτίως των 56°30' ΒΓΠ, ανατολικώς των 12° ΔΓΜ και Βορείως των 50°30' ΒΓΠ.  (2) Ύδατα που υπάγονται στην κυριαρχία ή τη δικαιοδοσία των κρατών μελών εκτός της Ισπανίας και της Πορτογαλίας.  (3) Συνολικός αριθμός (βασικός κατάλογος) πορτογαλικών σκαφών-τύπων· ως σκάφος-τύπος νοείται σκάφος με ισχύ πεδίσεως ίση προς 700 ίππους (BHP). Οι συντελεστές μετατροπής για τα σκάφη διαφορετικής ισχύος είναι ίδιοι με εκείνους που καθορίζονται στο άρθρο 158 παράγραφος 2 της πράξης προσχώρησης.  (4) Συνολικός αριθμός σκαφών της Πορτογαλίας που επιτρέπεται να ασκούν ταυτόχρονα τις αλιευτικές τους δραστηριότητες (περιοδικός κατάλογος).